b'\n_START_ARTICLE_\nUthaug\n_START_SECTION_\nHistorie\n_START_PARAGRAPH_\nUthaug en av landets best bevarte fiskev\xc3\xa6r og bryggene i Uthaug havn er vel bevart, skj\xc3\xb8nt mange bryggene har jevnlig blitt revet siden 1990-tallet for \xc3\xa5 gi plass til industri. I sentrum av Uthaug l\xc3\xa5 den tidligere husmannsplassen Kirkebakke, men samme omr\xc3\xa5de rommer ogs\xc3\xa5 tuftene av en middelalderkirke med gravplass. Sammen med den tidligere kirken og N\xc3\xb8kkelhaugen, en stor gravr\xc3\xb8ys fra bronsealderen, vitner om at Uthaug var et knutepunkt i f\xc3\xb8rkristen tid og inn i middelalderen. Navnet p\xc3\xa5 N\xc3\xb8kkelhaugen er en omskriving av den eldre formen \xc2\xabMiklahaugen\xc2\xbb som hadde betydningen \xc2\xabden store haugen\xc2\xbb. Den er den st\xc3\xb8rste i sitt slag i Tr\xc3\xb8ndelag._NEWLINE_Hans Holtermann, den st\xc3\xb8rste klippfiskeksport\xc3\xb8r i \xc3\x85lesund, kj\xc3\xb8pte Austr\xc3\xa5ttgodset i 1760, men ti \xc3\xa5r etter begynte han \xc3\xa5 stykke ut mindre gods som arveutbetaling. Uthaug ble stykket ut med en rekke leilendingsbruk til Hans Holtermanns s\xc3\xb8nn Anton Ulrik Holtermann i 1774. Senere ble sentrum for det lille godset flyttet til den n\xc3\xa5v\xc3\xa6rende Uthaugsg\xc3\xa5rden og eiendommen ble utviklet til et regul\xc3\xa6rt fiskev\xc3\xa6r etter m\xc3\xb8nster fra hva som er kjent fra Nord-Norge. Uthaugsg\xc3\xa5rden ble siden utvidet til en herskapelig v\xc3\xa6reierg\xc3\xa5rd og tomter ble lagt ut for salg. Disse utgj\xc3\xb8r det som i dag er Sj\xc3\xb8gata og bukta utenfor denne var fram til 1920-tallet stedets havn. Mellom 1912 og 1924 ble den n\xc3\xa5v\xc3\xa6rende Uthaug havn bygget av v\xc3\xa6reierfamilien. Dette ble da en av Tr\xc3\xb8ndelags beste fiskerihavner._NEWLINE_Uthaug Handelssamlag, etablert 1906, var et av f\xc3\xa5 frittst\xc3\xa5ende \xc2\xaben-butikks-lag\xc2\xbb i Coop Norge fram til avviklingen i februar 2012. Post\xc3\xa5pneriet ble opprettet i 1897, med handelsmannen p\xc3\xa5 \xc2\xabUthaugsg\xc3\xa5rden\xc2\xbb som post\xc3\xa5pner._NEWLINE_Uthaug som fiskev\xc3\xa6r utviklet seg til et konsentrert landsby fram til den andre verdenskrig da havna, strandsitterhusene, butikken, postkontoret, fiskemottaket og de \xc3\xb8vrige tomtene p\xc3\xa5 stedet ble solgt fra v\xc3\xa6reierg\xc3\xa5rden. Siden har Uthaug utviklet seg som et regul\xc3\xa6rt tettsted i \xc3\x98rland.'